**SUSITARIMAS DĖL PROJEKTO „VANDENS TIEKIMO IR NUOTEKŲ TVARKYMO INFRASTRUKTŪROS PLĖTRA IR REKONSTRUKCIJA MOLĖTŲ RAJONE (II ETAPAS)“ JUNGTINĖS VEIKLOS (PARTNERYSTĖS) 2018 M. SPALIO 29 D. SUTARTIES NR. A14-509 PAKEITIMO**

2023 m. gruodžio d. Nr. A-

Molėtai

UAB „Molėtų vanduo“ (toliau – Projekto vykdytojas), atstovaujama direktoriaus Gintauto Maniušio, veikiančio pagal UAB „Molėtų vanduo“ įstatus, ir Molėtų rajono savivaldybės administracija (toliau – Projekto partneris), atstovaujama administracijos direktoriaus Sigito Žvinio, veikiančio pagal Molėtų rajono savivaldybės administracijos nuostatus, vadovaudamiesi projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ jungtinės veiklos (partnerystės) 2018 m. spalio 29 d. sutarties Nr. A14-509 (toliau – Sutartis) 43, 44 punktais, Molėtų rajono savivaldybės tarybos 2023-12-........sprendimu Nr. B1-........„Dėl pritarimo jungtinės veiklos (partnerystės) sutarties pakeitimui“ susitaria:

1. Pakeisti Sutarties 3.1 punktą ir jį išdėstyti taip:

„3.1. gyventojai, kuriems teikiamos paslaugos naujai pastatytais nuotekų surinkimo tinklais (rodiklio kodas – P. N. 053) – 220 vnt.;“

2. Pakeisti Sutarties 18 punktą ir jį išdėstyti taip:

„18. Projekto metu sukurtas turtas kaip jungtinės Partnerių veiklos rezultatas (įskaitant projekto rezultatus ir kita) po Projekto tampa:

18.1. Sutarties 2.1., 2.2., 2.3. papunkčiuose nurodytas projekto įgyvendinimo metu sukurtas turtas ir 2.5 papunktyje nurodyti Sporto ir Vilniaus gatvėse įrengti vandens tiekimo tinklai ir Žvyrakalnio kvartale, Sporto ir Vilniaus gatvėse įrengti buitinių nuotekų tinklai - Projekto vykdytojo nuosavybe;

18.2. Sutarties 2.5 papunktyje nurodytame Žvyrakalnio kvartale įrengti vandens tiekimo tinklai ir 2.6 papunktyje nurodytas projekto įgyvendinimo metu sukurtas turtas - Projekto partnerio nuosavybe.“

3. Pakeisti Sutarties 25.3 papunktį ir jį išdėstyti taip:

„25.3. užtikrinti atsiskaitymą su paslaugų tiekėjais, darbų vykdytojais pagal sudarytų sutarčių nuostatas.“

4. Šis Susitarimas yra neatskiriama Sutarties dalis.

5. Šis Susitarimas įsigalioja nuo jo pasirašymo dienos.

6. Susitarimas sudarytas 2 (dviem) egzemplioriais, turinčiais vienodą teisinę galią, po vieną kiekvienai Šaliai.

7. Šalių parašai:

Molėtų r. savivaldybės administracija UAB „Molėtų vanduo“

direktorius direktorius

Sigitas Žvinys Gintautas Maniušis